Walla Walla

Walla Walla on kaupunki Washingtonin osavaltiossa Yhdysvalloissa. Se tunnetaan erityisesti sipuleistaan ja viinitiloistaan. Vuonna 2000 kaupungissa asui noin 30 000 asukasta. Kaupungin nimi Walla Walla on intiaaninimi ja merkitsee paikkaa, jossa on paljon vettä. Kaupungista on aiemmin käytetty nimeä Steptoeville eversti Steptoen mukaan. Kaupungin ensimmäiset asukkaat, Whitmanin lähetyssaarnaajapariskunta, saapui intiaanien metsästysseudulle 1836. Intiaanit surmasivat heidät 1847, ja seurauksena oli vasta vuonna 1855 päättynyt sota. Valkoihoiset saivat asettua seudulle vasta vuonna 1855 tehdyn sopimuksen jälkeen. Seuraavana vuonna eversti Edward Steptoe rakensi paikalle kasarmirakennuksen, Fort Walla Wallan, ja kaupunki nimettiin Steptoen mukaan Steptoevilleksi. Lähteet Aiheesta muualla Kuvia tai muita tiedostoja aiheesta Walla Walla Wikimedia Commonsissa